Kötelezettségvállalás azonosítója:

Iktatószám:

TÁMOGATÓI OKIRAT

minta

Értesítem, hogy az Innovációs és Technológiai Minisztérium:

* az államháztartásról szóló 2011. évi CXCV. törvény (a továbbiakban: Áht.) 48. § (3) bekezdése szerinti formában benyújtott támogatási igényét (kérelem)
* az Áht., az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) VI. fejezetében;
* a Nemzeti Fejlesztési Minisztérium fejezet egyes fejezeti és központi kezelésű előirányzatainak felhasználásáról szóló 26/2015. (VII. 28.) NFM utasításban (továbbiakban: Szabályzat);
* a központi költségvetésről szóló törvény XVII. Innovációs és Technológiai Minisztérium fejezet fejezeti kezelésű előirányzataiból történő támogatásnyújtáshoz kapcsolódó különös szabályokról szóló 15/2018. (XII. 28.) ITM utasításban;
* a fejezeti kezelésű előirányzatok és központi kezelésű előirányzatok kezeléséről és felhasználásáról szóló 14/2019. (VI. 12.) ITM rendeletben

foglaltak figyelembe vételével elbírálta és támogatásra alkalmasnak minősítette, amely alapján a jelen támogatói okirat 2. pontjában részletezett szakmai feladattal kapcsolatban támogatásban részesül.

|  |  |
| --- | --- |
| Támogató adatai: | **Innovációs és Technológiai Minisztérium** |
|  | székhely: 1011 Budapest, Fő utca 44-50.  postai cím: 1440 Budapest Pf. 1. |
|  | képviselő: **Dr. Botos Barbara**, **helyettes államtitkár**  adószám: 15764412-2-41  bankszámlaszám: 10032000-00290737-50000012  számlavezető: Magyar Államkincstár |
|  | mint **Támogató**, |
|  |  |
| Kedvezményezett adatai: | név: **…** |
|  | székhely: **…** |
|  | képviselő: **…** |
|  | cégjegyzékszám/nyilvántart. szám: |
|  | adószám: …  statisztikai számjel: …  számlavezető pénzintézet neve: … |
|  | számlavezető pénzintézet SWIFT (BIC) kódja:  számla száma: …  IBAN számla száma:  számla devizaneme:  egyéb adatok: … |
|  | mint **Kedvezményezett** |

1. **A támogatás nyújtásának előzményei, körülményei:**

A Párizsi Megállapodásban foglalt célok végrehajtásának elősegítése érdekében a Kormány döntése alapján az Innovációs és Technológiai Minisztérium létrehozta a Nyugat-Balkáni Zöld Központ Nonprofit Kft.-t (a továbbiakban: Központ), hogy elősegítse Magyarország részvételét a nyugat-balkáni országok éghajlatvédelmi fejlesztéseiben, a régió zöld átalakításának elősegítésében. A Központ által 2020. február 13. napján közzétett egyedi támogatási lehetőség célja, hogy hozzájáruljon a működési célországok párizsi klímamegállapodás kapcsán tett nemzetileg meghatározott hozzájárulásaik (Nationally Determined Contributions, NDC) elérésében, valamint, hogy a kezdeményezésnek köszönhetően magyar vállalkozások beruházási lehetőségekhez férhessenek hozzá a térségben.

Kedvezményezett a WBGC-2020/1 kódszámú „A nyugat-balkáni régió klímavédelmi projekt-előkészítő és kapacitásfejlesztő tevékenységeinek finanszírozására” címmel 2020. február 13. napján meghirdetett egyedi támogatási lehetőségre támogatási kérelmet nyújtott be. A Kedvezményezett támogatási igényként benyújtott WBGC-2020/1- ….. iktatószámú írásbeli kérelmére ……….. iktatószámon, Dr. Kaderják Péter energia- és klímapolitikáért felelős államtitkár által 2020……. napján hozotttámogatási döntés alapján Támogató a jelen támogatói okiratban meghatározott feltételek mellett anyagi támogatást nyújt a Kedvezményezett részére.

A támogatói okirat a tárgyára figyelemmel nem tartozik a Nemzeti Kommunikációs Hivatal (a továbbiakban: NKOH), a Nemzeti Kommunikációs Hivatalról és a kormányzati kommunikációs beszerzések központosított közbeszerzési rendszeréről szóló 247/2014. (X. 1.) Korm. rendelet (a továbbiakban: 247/2014. (X. 1.) Korm. rendelet) hatálya alá.

1. **A támogatói okirat tárgya:**

2.1. Kedvezményezett a támogatási kérelmében, a jelen támogatói okirat I. sz. mellékletét képező Szakmai feladatterv és a jelen okirat II. sz. mellékletét képező költségtervben részletezettek szerint vállalja, hogy

- …………………………

- …………………………

végrehajtja (továbbiakban együtt: **szakmai feladat**).

**2.2.** Támogató jelen támogatói okiratot a Kedvezményezettnek a szakmai feladat teljesítése során felmerülő költségei 3.1. pont szerinti összegű támogatása tárgyában adja ki.

**2.3. Támogatási intenzitás: ……**%

2.4. A Kedvezményezett Ávr. 75. § (2) bekezdése szerinti nyilatkozatait jelen okirat IV. sz. mellékletét képző dokumentum tartalmazza.

**3. A támogatás összege, forrása:**

3.1. A támogatás összege: ………………………. Ft, azaz ………… forint.

A támogatás összegének forintról devizára vagy devizáról forintra történő átváltásából eredő esetleges árfolyamkülönbség kockázatát Kedvezményezett köteles viselni.

A támogatási összegből ………………………. Ft, azaz ………………………. forint csekély összegű támogatásnak minősül, amelyet kizárólag a 1407/2013/EU bizottsági rendelet (HL L 352, 2013. 12.24. 1.o) szabályai alapján lehet nyújtani. Az 1407/2013/EU bizottsági rendelet 2. cikk (2) bekezdése szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján Magyarországon odaítélt csekély összegű támogatások bruttó támogatástartalma nem haladhatja meg a 200.000 eurónak, közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszeget, figyelembe véve az 1407/2013/EU bizottsági rendelet 3. cikkének (8) és (9) bekezdését is. [Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.]

Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletnek  (HL L 114., 2012.4.26., 8. o.) megfelelően nyújtott csekély összegű támogatással a 360/2012/EU bizottsági rendeletben meghatározott felső határig halmozható. Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással az 1407/2013/EU bizottsági rendelet 3. cikkének (2) bekezdésében meghatározott felső határig halmozható.

A csekély összegű támogatás nem halmozható azonos támogatható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a támogatások halmozása túllépi bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.

A Kedvezményezettnek az 1407/2013/EU bizottsági rendelet 5. cikkének (1) bekezdése figyelembevételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról (a Támogatási Felhívás 2. számú melléklete szerinti dokumentum szerint).

A Kedvezményezett kijelenti, hogy – az 1407/2013/EU bizottsági rendelet 1. cikke (2) bekezdésének kivételével – a támogatást nem használja az 1407/2013/EU bizottsági rendelet 1. cikkének (1) bekezdésében meghatározott kivételek szerinti célokra, továbbá – az 1407/2013/EU bizottsági rendelet 3. cikk (2) bekezdésének megfelelően – közúti kereskedelmi árufuvarozás ellenszolgáltatás fejében történő végzése céljából teherszállító jármű vásárlására.

A Feleknek a támogatáshoz kapcsolódó iratokat az odaítélést követő 10 évig meg kell őrizniük, és a Támogató ilyen irányú felhívása esetén a Kedvezményezett köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

A Támogató írásban tájékoztatja a támogatottat a támogatás bruttó támogatási egyenértékben kifejezett összegéről és arról, hogy az csekély összegűnek minősül.

A jelen támogatói okiratban nem szabályozott kérdésekben az 1407/2013/EU bizottsági rendeletben foglaltak az irányadóak.

3.2. A támogatás forrása: a Magyarország 2020. évi központi költségvetéséről szóló 2019. évi LXXI. törvény 1. melléklet, XVII. Innovációs és Technológiai Minisztérium fejezet, 20.cím, 35. Klíma-, energia és zöldgazdaság-politikai ágazati programok alcím, 04. jogcímcsoport Zöldgazdaság Finanszírozási Rendszer *fejezeti kezelésű célelőirányzat.*

3.3. A támogatás forrásának ÁHT azonosító száma: 338306

3.4. *A támogatás összege nem tartalmaz* *általános forgalmi adót. A támogatás összege nettó támogatás*.

**(Vagy**\*)

*A támogatás összege tartalmazza az általános forgalmi adót. A támogatás összege bruttó támogatás.*

**(Vagy**\*)

A támogatás összege nettó támogatás, nem tartalmazza a Kedvezményezett országában megfizetett helyi adókat.

**(Vagy**\*\*)

A támogatás összege tartalmazza a Kedvezményezett országában megfizetett adókat. A határon túli költségvetési támogatások sajátos szabályairól szóló 98/2012. (V. 15.) Korm. rendelet 3. § (1g) bekezdése szerint a támogatás az ÁFA helyett a megfizetett adókat tartalmazó, illetve az a nélküli összegű számviteli bizonylatokra is kiterjed.

3.5. A Kedvezményezett jelen okirat IV. sz. mellékletében nyilatkozik arról, hogy a 2. pont szerinti cél tekintetében adólevonási jog megilleti, illetve az adóterhet másra áthárítja / adólevonási jog részben megilleti, illetve az adóterhet részben másra áthárítja / adólevonási jog nem illeti meg és az adóterhet másra nem hárítja át.

**4. A támogatás folyósítása:**

4.1. A Támogató a támogatás összegéből ………………………. Ft, azaz ………………………. forint támogatási előleget nyújt a Kedvezményezett részére. A Támogató a támogatási előleget a jelen támogatói okirat hatályba lépését, valamint a 9.1. pontban előírt támogatási biztosíték Kedvezményezett általi rendelkezésre bocsátását követő 30 napon belül egy összegben utalja át a Kedvezményezett adatai között rögzített számlájára. A Kedvezményezett tudomásul veszi hogy az Ávr. 85. § (3) bekezdése alapján a támogatási összeg csak a 9.1 pontban előírt biztosíték rendelkezésre bocsátását követően folyósítható.

4.3. A költségvetési támogatás ….%-ának, azaz ………………… forint folyósítására jelen támogatói okirat 6.6 pontjában előírásra került szakmai záró beszámoló és pénzügyi záró elszámolás elfogadását követő 30 napon belül egy összegben utalja át a Kedvezményezett adatai között rögzített számlájára.

4.4. Kedvezményezett tudomásul veszi, hogy az Áht. 36. § (3) bekezdése alapján a költségvetési év kiadási előirányzata terhére olyan kötelezettség vállalható, amelyből származó valamennyi kifizetés a költségvetési év december 31-éig megtörténik.

4.5. A Kedvezményezett tudomásul veszi, hogy az általa megadott bankszámlára átutalt összegért feltétel nélkül és teljes mértékben objektív felelősséggel tartozik függetlenül attól, hogy ki a számlatulajdonos.

**5. A támogatás felhasználásának szabályai:**

5.1. A Kedvezményezett tudomásul veszi, hogy a támogatást kizárólag a jelen támogatói okiratban meghatározott célra, a jelen támogatói okirat II. számú mellékleteként csatolt költségtervben meghatározott tételek szerinti bontásbanésa jelen támogatói okirat I. számú mellékleteként csatolt Szakmai feladattervben meghatározottak szerint használhatja fel. A Kedvezményezett kizárólag az 5.3. pont szerinti támogatott tevékenység időtartama alatt felmerült és a cél megvalósításához szorosan és közvetlenül kapcsolódó költségeket számolhatja el.

5.2. A támogatás – és amennyiben előírásra került a saját forrás – felhasználása során a Kedvezményezett a költségterv egyes költségvetési sorain (kiemelt költségvetési sornak tekintendő: a költségterv bérköltség és személyi jellegű egyéb kifizetések, a bérjárulékok, anyagköltség, igénybevett szolgáltatások, egyéb szolgáltatások, a beruházások és a felújítás sorok) rögzített összegtől lefelé korlátlan mértékben eltérhet. A Kedvezményezett a jelen Támogatói Okirat 5.3. b) pontjában a támogatás felhasználására meghatározott véghatáridőig a Támogatóhoz benyújtott módosított költségterv és az eltérések indokait tartalmazó írásbeli nyilatkozat alapján a költségterv kiemelt költségvetési sorain rögzített összegek legfeljebb *a támogatás teljes összegének* *10 %-ával* léphetők túl (a költségterv más kiemelt költségvetési sorainak megtakarítása terhére, a támogatás főösszegén belül, és amennyiben előírásra került, a saját forrás főösszegén belül). A 10 %-ot meghaladó, de a 25 %-nál nem nagyobb mértékű átcsoportosítás esetén az eltéréseket a Kötelezettségvállaló a Kedvezményezett részletes indokolása alapján elfogadja vagy elutasítja. A Kedvezményezett tudomásul veszi, hogy a költségterv kiemelt költségvetési sorai szintjén pozitív irányban külön-külön a jelen pontban meghatározott mértéket meghaladó eltérésre csak a jelen okirat módosítása útján van lehetőség a jelen okirat 8.1. pontjának figyelembevételével.

**5.3.** **Támogatott tevékenység időtartama és a felhasználás határideje:**

1. A támogatott tevékenység időtartamának

|  |  |
| --- | --- |
| aa.) kezdő napja: | 2020….. |
| ab.) utolsó napja: | 2021. június 30. |

1. A támogatott tevékenység időtartamának kezdő napjától kezdődően **a támogatás felhasználásának határideje**: 2021.június 30.

A Kedvezményezett a támogatott tevékenységet …. év …. hó …. napjával saját kockázatára megkezdte. A Támogató hozzájárul az 5.3. a) pont aa.) alpontjában meghatározott kezdő időpont és a támogatói okirat hatályba lépésének időpontja között keletkezett költségek elszámolásához.

A támogató által előírt fenntartási időszak: A záróbeszámoló elfogadását követő 3 év.

5.4. A Kedvezményezett a támogatott tevékenység megvalósításába közreműködőt nem vonhat be.

A Kedvezményezett ebben az esetben a támogatás megvalósításában csak akkor veheti igénybe más személy közreműködését, ha a Támogatónak károsodástól való megóvása érdekében szükséges.

5.5 A támogatás megvalósításába közreműködőként csak az a személy (természetes személy, jogi személy) vonható be, amely megfelel az Áht. 50. §-ában foglalt feltételeknek.

Ha a Kedvezményezett a támogatói okiratból eredő kötelezettsége teljesítéséhez vagy joga gyakorlásához más személy közreműködését veszi igénybe, az igénybevett személy magatartásáért úgy felel, mintha maga járt volna el.

Ha a Kedvezményezettnek közreműködő igénybevételére nem volt joga, felelős mindazokért a károkért is, amelyek e személy igénybevétele nélkül nem következtek volna be.

5.6. A felek a jelen támogatói okirat teljesítése érdekében kapcsolattartó személyeket neveznek meg:

a Támogató részéről: ………………*(név+beosztás+telefonszám+e-mail cím)*

a Kedvezményezett részéről: ………………*(név+beosztás+telefonszám+e-mail cím)*

**6. A támogatás felhasználásának ellenőrzése, beszámolási kötelezettség:**

6.1. A támogatási igény jogosságát valamint a támogatás és a saját forrás felhasználását a Támogató, a Támogató megbízásából a Központ, a Támogató Ellenőrzési Főosztálya, az Állami Számvevőszék, a Kormányzati Ellenőrzési Hivatal, a Magyar Államkincstár, továbbá jogszabályban erre feljogosított szervek ellenőrizhetik. Az ellenőrzések lefolytatására a támogatói okirat kiadását megelőzően, a költségvetési támogatás igénybevétele alatt, a támogatott tevékenység befejezésekor, illetve lezárásakor, valamint a beszámoló elfogadását követő öt évig kerülhet sor.

6.2. A Kedvezményezett a támogatott tevékenység megvalósítása során a költségvetési támogatás és – saját forrás jogszabály, pályázati kiírás vagy a támogató által történő előírása esetén – a saját forrás terhére a kettőszázezer forint értékhatárt meghaladó értékű, áru beszerzésére vagy szolgáltatás megrendelésére irányuló szerződést kizárólag írásban köthet. E bekezdés alkalmazásában írásban kötött szerződésnek minősül az elküldött és visszaigazolt megrendelés is. Az írásbeli alak megsértésével kötött szerződés teljesítése érdekében történt kifizetés összege a támogatott tevékenység költségei között nem vehető figyelembe.

6.3. A Kedvezményezett köteles a támogatási összeget elkülönítetten kezelni és a támogatási összeg felhasználására nézve elkülönített számviteli nyilvántartást vezetni, illetőleg a támogatással kapcsolatos valamennyi dokumentumot (különösen a felhasználást dokumentáló számlákat, bizonylatokat, szerződéseket, egyéb okiratokat) a Támogató vagy egyéb ellenőrzésre jogosult szervek által ellenőrizhető módon kezelni és nyilvántartani**,** valamint a Támogató általi jóváhagyásától számított legalább 10 (tíz) évig megőrizni. A Kedvezményezett ezen túl is köteles minden, az ellenőrzéshez szükséges felvilágosítást és egyéb segítséget megadni.

6.5. A Kedvezményezett legkésőbb 202…..-ig köteles VII. mellékletben szerinti formában időközi beszámolót elkészíteni és átadni elektronikusan aláírt és beszkennelt pdf dokumentum formában a Támogató szakmailag illetékes főosztálya a Klímapolitikai Főosztály és a Központ részére. A Központ javaslata alapján Támogató részéről az időközi szakmai beszámoló elfogadására a Klímapolitikai Főosztály főosztályvezetője, akadályoztatása esetén helyettese (szakmai teljesítésigazoló) jogosult.

6.6.A Kedvezményezett a támogatás felhasználásáról ***legkésőbb 2021. szeptember 30-ig***köteles a VIII. melléklet szerinti formában záró *szakmai beszámolót* és III. melléklet szerinti pénzügyi elszámolást készíteni és átadni elektronikusan, aláírt és beszkennelt pdf dokumentum formában a Támogató szakmailag illetékes főosztálya, a Klímapolitikai Főosztály, az Energia- és Klímapolitikai Programok és Projektek Főosztálya és a Központ részére. A Központ javaslata alapján Támogató részéről a záró szakmai beszámoló elfogadására a Klímapolitikai Főosztály főosztályvezetője, akadályoztatása esetén helyettese (szakmai teljesítésigazoló), a pénzügyi elszámolás és a teljesítésigazolásra az Energia- és Klímapolitikai Programok és Projektek Főosztálya főosztályvezetője – a jelen támogatói okirat kiadásakor Schreiner Nikolett – jogosult.

6.7. A záró szakmai beszámolónak és a pénzügyi elszámolásnak a következőket kell tartalmaznia:

1. záró szakmai beszámoló: a záró szakmai beszámolót a VIII. mellékletszerinti formában kitöltve kell benyújtani;

b) pénzügyi elszámolás

ba.) a pénzügyi elszámolás kötelező tartalmi elemei:

* a támogatott tevékenység időtartamához igazodó, a Kedvezményezett és az 5.4. pontban meghatározott Közreműködő(k) nevére szóló számlák, *Közreműködő(k) és a Kedvezményezett közötti szerződés*, *a beruházás aktiválását igazoló számviteli okmányok*, egyéb számviteli és adóhatósági felhasználásra alkalmas helyettesítő okiratok, bizonylatok adataival megegyezően kitöltött, a jelen támogatói okirat III. számú mellékletét képező *számlaösszesítő*
* A Kedvezményezett a felhasználást dokumentáló eredeti számlákra, bizonylatokra, egyéb okiratokra köteles ráírni: „Innovációs és Technológiai Minisztérium felé ………. Ft (azaz ……………………….. forint) összegben a(z) ………….. iktatószámú okirat keretében elszámolva”.

bb.) A pénzügyi elszámolás során azon gazdasági események esetén, amelyeknél az ellenérték külföldi pénznemben került meghatározásra és így a gazdasági eseményt alátámasztó bizonylat (számla, számviteli bizonylat) is külföldi pénznemre szól, annak végösszegét és arra tekintettel elszámolható költség összegét a számlán, számviteli bizonylaton megjelölt teljesítés időpontjában érvényes, a Magyar Nemzeti Bank által közzétett középárfolyamon kell forintra átszámítani. A Magyar Nemzeti Bank által nem jegyzett pénznemben kiállított számla, számviteli bizonylat esetén az Európai Központi Bank által közzétett középárfolyamon kell devizára átváltani. A pénzügyi elszámolásba a számlák, számviteli bizonylatok (fentiek alapján számított) forintban kifejezett értékét kell beállítani. A számlaösszesítőn a forintra való átszámítás során alkalmazott árfolyamot fel kell tüntetni, és a termék/szolgáltatás megnevezése oszlopba a számla tárgyát magyar nyelven kell beírni.

c) A pénzügyi elszámolás ellenőrzése során a Támogató ellenőrzi a záró beszámolóhoz csatolt, a támogatott tevékenység megvalósításához kapcsolódó költségeket igazoló számviteli bizonylatokról készített összesítőt oly módon, hogy az összesítőből **szúrópróbaszerűen** kiválasztott bizonylatok létezését és az összesítővel való egyezőségének meglétét **a fenti módon záradékolt eredeti bizonylatok vagy azok hiteles másolatának bekérésével vagy helyszíni ellenőrzés során vizsgálja.**

Hiteles másolatként a kedvezményezett képviseletére jogosult vagy az általa meghatalmazott személy által aláírt másolat fogadható el. A kiválasztásba a bizonylatok legkevesebb 5%-át, ha az összesítőn tíz darabnál kevesebb bizonylat szerepel, azok legalább 50%-át, de legkevesebb egy darab bizonylatot kell az ellenőrzésbe bevonni úgy, hogy az ellenőrzött számlák összege elérje az összesítőben szereplő érték minimum 10%-át.

6.8. A Kedvezményezett a záró szakmai beszámolót és a pénzügyi elszámolást úgy köteles elkészíteni, hogy az alkalmas legyen a támogatás felhasználásának részletes ellenőrzésére.  
A Központ a záró szakmai beszámolót a beérkezést követő 30 napon belül megvizsgálja, és javaslatot tesz Támogató részére annak elfogadásáról, illetve elutasításáról. Támogató a záró szakmai beszámoló és a pénzügyi záró elszámolás elfogadásáról illetve elutasításáról a beérkezést követő 30 napon belül dönt.

A Támogató döntéséről és az esetleg jogosulatlanul igénybe vett, és a Kedvezményezett által 7.6. pont szerint jelzett fel nem használt támogatás visszafizetésének kötelezettségéről 5 napon belül írásban értesíti a Kedvezményezettet a Központ útján. Ha a Kedvezményezett a szakmai beszámolásra, pénzügyi elszámolásra vonatkozó kötelezettségét határidőre nem teljesíti, vagy a határidőben benyújtott záró szakmai beszámoló, pénzügyi elszámolás tartalma *nem a jelen támogatói okirat III. sz. mellékletét képező számlaösszesítőnek megfelelően teljesíti*, úgy a Támogató határidő megjelölésével írásban felszólítja a Kedvezményezettet, a záró szakmai beszámoló benyújtására, a hiány pótlására, vagy a záró szakmai beszámoló, pénzügyi elszámolás egyéb módon történő korrekciójára. A záró szakmai beszámoló, pénzügyi elszámolás elfogadására jelen pontban rögzített határidő ez esetben egy alkalommal legfeljebb 20 nappal meghosszabbítható. A felek rögzítik, hogy a pótlás, korrekció elmulasztása lehetetlenné teszi annak megállapítását, hogy a támogatást a Kedvezményezett rendeltetésszerűen használta-e fel.

6.9. A Kedvezményezett köteles a költségvetési támogatások lebonyolításában részt vevő és a költségvetési támogatást ellenőrző szervezetekkel együttműködni, az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni.

6.10. Jelen okiratban meghatározott záró szakmai beszámoló, pénzügyi elszámolás alapjául szolgáló dokumentumok az alábbi címen találhatóak meg: ……………..

**7. A támogatói okirat visszavonása, a támogatás visszafizetése:**

7.1. A Támogató a jelen támogatói okirat visszavonására jogosult, ha:

1. a Kedvezményezett jogosulatlanul vette igénybe a támogatást, vagy
2. az Ávr. 96. § a)-i) szerinti esetekben, vagy
3. a Kedvezményezett és a Támogató által előírt biztosítékot a Támogató által megjelölt határidőig nem vagy nem megfelelően nyújtotta be, vagy

7.2. Ha a Kedvezményezett olyan nyilatkozatot tesz, vagy a Támogató olyan körülményről szerez tudomást, amely a jelen támogatói okirat visszavonását megalapozza, a Támogató felfüggeszti a támogatás folyósítását, és erről a Támogató legkésőbb a támogatói okirat visszavonását, a támogatás folyósításának felfüggesztését megalapozó körülmény tudomására jutástól számított 5 napon belül a Kedvezményezettet írásban tájékoztatja.

7.3. Ha a Támogató a jelen támogatói okiratot visszavonja, az addig a Kedvezményezett részére folyósított támogatásból a jogosulatlanul igénybe vett támogatás összegét vissza kell fizetni, illetve vissza kell rendezni a Támogató által megadott határidőn belül.

A támogatás visszafizetése a Támogató fejezeti kezelésű előirányzat felhasználási keretszámlájára (10032000-00290737-500000012) visszautalással történik a támogatói okiratszám, a jelen támogatói okirat 3.3. pontjában megjelölt ÁHT azonosító, a kötelezettségvállalás azonosítója és a támogatói okirat iktatószámának feltüntetésével.

A Támogató a támogatói okirat visszavonása során figyelembe veszi különösen az eltelt időt, a megvalósult feladat mértékét és a Kedvezményezett magatartásának felróhatóságát.

7.4. A Támogató a támogatói okirat visszavonása nélkül is elrendelheti a költségvetési támogatás részleges – a jogszabálysértéssel, illetve a nem rendeltetésszerű vagy szerződésellenes felhasználással arányos mértékű – visszafizetését. Ilyen esetben a kedvezményezett a jogosulatlanul igénybe vett támogatás összegét a jelen támogatói okirat 7.6. pontja és az Áht. 53/A. § alapján köteles visszafizetni.

7.5. A Kedvezményezett tudomásul veszi, hogy amennyiben a támogatott tevékenység összköltsége a *költségtervben* *foglaltakhoz képest* csökken*, a* támogatás összegét az összköltség csökkenésének arányában, több támogatási forrás esetén az eredeti támogatási arányoknak megfelelően szükséges csökkenteni. A támogatott tevékenység összköltségének csökkenéséről a felek támogatói okirat módosítás keretében állapodnak meg.

7.6. Amennyiben a támogatásból fel nem használt összeg maradt vissza, úgy annak összegét a Kedvezményezett köteles a Támogató felé haladéktalanul, de legkésőbb a záró szakmai beszámoló és pénzügyi elszámolás benyújtásával egyidejűleg jelezni. Kedvezményezett a fel nem használt támogatási összeget a Támogató külön fizetési felszólítását követően, egy összegben – jogosulatlan igénybevétel megállapítása esetén az Ávr. 98. § szerinti kamattal – köteles visszafizetni.

A fel nem használt támogatás Támogató fejezeti kezelésű előirányzat felhasználási keretszámlájára (10032000-00290737-500000012) visszautalással történik a támogatói okiratszám, a jelen támogatói okirat 3.3. pontjában megjelölt ÁHT azonosító, a kötelezettségvállalás azonosítója és az okirat iktatószámának feltüntetésével.

7.7. A Kedvezményezett tudomásul veszi, hogy amennyiben a jelen okirat IV. sz. mellékleteként csatolt nyilatkozata ellenére a támogatás felhasználása során a fizetendő adójából rá áthárított vagy az általa megállapított adót levonta, vagy a keletkező adóterhet másra áthárította, a levonásba helyezett vagy áthárított és a Támogató által is támogatott adó összegének megfelelő támogatást köteles a Támogató részére a Támogató által meghatározott (10032000-00290737-50000005 számú) számlára, a támogatói okiratszám és a jelen okirat 3.3. pontjában meghatározott ÁHT azonosító megjelölésével 30 napon belül visszafizetni.

**8. A támogatási jogviszony módosítása:**

8.1. Jelen támogatói okirat módosítása, kizárólag írásban történhet. A Kedvezményezettnek a támogatói okirattal létrejött támogatási jogviszony módosítására irányuló kérelmét írásban, részletes indokolással ellátva kell a Támogató részére előterjesztenie a felhasználási véghatáridő leteltét megelőzően. Kedvezményezett kizárólag olyan indokkal kezdeményezhet támogatói okirat-módosítást, amely a támogatás megítélésének körülményeit utólag nem változtatja meg. Támogatói okirat-módosítás keretében sor kerülhet különösen a támogatási cél megvalósulását nem veszélyeztető határidő-módosítás, a feladat költségvetésének módosulása, valamint a Kedvezményezett adólevonási jogosultságában bekövetkezett változás miatt, amely módosítást a Kedvezményezett az eredeti vagy a korábban módosított támogatói okiratban a támogatás felhasználására meghatározott véghatáridő leteltéig írásban kezdeményezheti. A támogatás felhasználásáról történő beszámolás határidejének módosítása szintén írásban kezdeményezhető az eredeti vagy a korábban módosított támogatói okiratban meghatározott beszámolási határidő leteltéig.

8.2. A Támogató a Kedvezményezett nem kellően megalapozott támogatói okirat-módosítási kérelmét elutasítja. Amennyiben a módosítás szükségessége a Kedvezményezettnek felróható okból ered, úgy az eset összes körülményeit mérlegelve a Támogató választ a támogatói okirat-módosítás és szerződésszegés esetén alkalmazható jogkövetkezmények (támogatói okirat visszavonása) között.

8.3. Támogató az Áht. 48/A. § (3) bekezdése alapján jogosult jelen támogatói okirattal létrejött támogatási jogviszonyt egyoldalúan, a Kedvezményezett javára módosítani.

**9. Biztosítékok:**

9.1. A Kedvezményezett az alábbi biztosítéko(ka)t **legkésőbb a támogatás folyósításáig bocsátja a Támogató rendelkezésére:**

– a Kedvezményezett számlavezető pénzintézete által ellenjegyzett, legalább a záró szakmai beszámoló és pénzügyi elszámolás elfogadását követő 5 év véghatáridővel megegyező határidőig a Támogató javára szóló, valamennyi – jogszabály alapján beszedési megbízással megterhelhető – fizetési számlájára vonatkozó, csak a Támogató írásbeli hozzájárulásával visszavonható, beszedési megbízásra felhatalmazó nyilatkozata pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására, valamint a részteljesítésre vonatkozó rendelkezéssel együtt; amennyiben a Kedvezményezett több bankszámlával rendelkezik, egyidejűleg nyilatkozik a felhatalmazások érvényesítésének sorrendjéről.

Amennyiben a Kedvezményezett határidőn belül nem, vagy részben nem teljesíti a támogatás visszafizetésére a jelen támogatói okiratban meghatározott kötelezettségét, a visszafizetési kötelezettség érvényesítése felhatalmazás útján beszedési megbízással *és biztosítékokból történő kielégítéssel* történik.

A Kedvezményezett kijelenti, hogy a bejelentetteken kívül további bankszámlája nincs; ezzel összefüggésben kötelezettséget vállal arra, hogy ha új bankszámlát nyit, azt 8 napon belül bejelenti a Támogatónak, egyúttal csatolja az új bankszámlára vonatkozó – a fentiekben meghatározott tartalmú – beszedési megbízás benyújtására szóló felhatalmazást, és egyidejűleg nyilatkozik a felhatalmazások érvényesítésének sorrendjéről.

9.2 A Kedvezményezett a támogatás összegéből beszerzett vagyont – amennyiben az a Kedvezményezett tulajdonába, illetve vagyonkezelésébe kerül – a záróbeszámoló benyújtására a jelen támogatói okiratban rögzített határidőtől számított 5évig a támogatás céljának megfelelően köteles használni, és azt a beszámoló benyújtására a jelen támogatói okiratban rögzített határidőtől számított 5 éven belül csak a Támogató előzetes írásbeli jóváhagyásával és a foglalkoztatási, illetve a szolgáltatási és az egyéb kötelezettségek átvállalásával, átruházásával idegenítheti el, adhatja bérbe vagy más használatába, illetve terhelheti meg.

**10. Egyéb rendelkezések:**

**10.1.** A Kedvezményezett a jelen okirat **aláírásáig** a Támogató részére átadta **az alábbi dokumentumok az** Ávr. 75. § (3) bekezdése szerinti – 30 napnál nem régebbi – példányát:

* a Kedvezményezett létezését igazoló hiteles okirat és annak magyar nyelvű fordítása (*alapító okirat, alapszabály,* *cégkivonat, cégbejegyző végzés, nyilvántartásba vételről szóló határozat, kivonat a bírósági nyilvántartásból, egyéni vállalkozói igazolvány hiteles másolata, ahol jogszabály előírja, működési engedély hiteles másolata, stb.*)1;
* a Kedvezményezett képviselőjének hiteles cégaláírási nyilatkozata (a közjegyzői aláírás-hitelesítéssel ellátott címpéldány vagy az ügyvéd által ellenjegyzett aláírás-minta);
* a Kedvezményezett képviselőjének aláírási jogosultságát igazoló okirat.

10.2. Ha az Ávr. 96. § a), c), d), f), h) vagy i) pontjában meghatározott bármely körülmény bekövetkezik, a támogatott tevékenység összköltsége a tervezetthez képest csökken, a Kedvezményezett adólevonási jogosultságában, más adataiban, vagy a költségvetési támogatás egyéb – a pályázati kiírásban meghatározott, a támogatási igényben ismertetett, vagy a jogszabályban, támogatói okiratban, támogatási szerződésben rögzített – feltételeiben változás következik be, – különösen ha a Kedvezményezett ellen csőd vagy felszámolási eljárás indul, vagy a helyzetében olyan változás áll be amely jelen okirat célját veszélyezteti vagy ellehetetleníti – a Kedvezményezett a tudomására jutástól, vagy az eljárás megindulásától számított 8 (nyolc) napon belül köteles azt írásban bejelenteni a Támogatónak.

10.3. Ha a Támogató a 10.2. pont szerinti bejelentés útján vagy egyébként tudomást szerez a 10.2. pontban meghatározott körülmények bekövetkezéséről, a tudomásszerzést követően 30 napon belül megteszi az általa nyilvántartott adatok megváltoztatására, a költségvetési támogatás feltételeinek módosítására, jogszabályban vagy jelen okiratban meghatározott esetekben annak visszavonására, az attól történő elállásra, annak módosítására, felmondására, továbbá a jogosulatlanul igénybe vett támogatás visszakövetelésére, az Ávr. 98. § (5) bekezdése szerinti részleges visszafizetés elrendelésére, vagy más eljárás lefolytatására irányuló intézkedéseket.

10.4. Központi Állami Beruházás Ellenőrzési Rendszer

10.4.1. Az állami vagyonnal való gazdálkodásról szóló 254/2007. (X. 4.) Korm. rendelet, az állami beruházások központi nyilvántartásáról és ellenőrzéséről, valamint az állami vagyonnal való gazdálkodásról szóló 254/2007. (X. 4.) Korm. rendelet módosításáról szóló 469/2016. (XII. 23.) Korm. rendelet, valamint az 1830/2016. (XII. 23.) Korm. határozat alapján a Kedvezményezett által részben vagy egészben központi költségvetési forrásból – ideértve az európai uniós forrásokat is – megvalósított építésiengedély-köteles, valamint a bruttó 20 millió forintos bekerülési értéket meghaladó nem építésiengedély-köteles építési beruházások (a továbbiakban együtt: állami beruházás) – ide nem értve a minősített adat védelméről szóló 2009. évi CLV. törvény szerinti minősített adatot tartalmazó, továbbá a honvédelmi, katonai, valamint nemzetbiztonsági célú és rendeltetésű építményeket érintő beruházások – szabályozott módon történő nyilvántartása és ellenőrzése szükséges a Központi Állami Beruházás Ellenőrzési Rendszeren (a továbbiakban: KÁBER) keresztül;

10.4.2. A Kedvezményezett a 469/2016. (XII. 23.) Korm. rendeletben foglaltak szerint köteles a KÁBER által igényelt adatszolgáltatást – az e célra rendelkezésre bocsátott, egyedi azonosítást lehetővé tevő elektronikus felületen (<https://kaber.ahrt.hu/nfm_kaber>) – teljesíteni.

10.5. A jelen támogatói okirattal összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát törvény közérdekből elrendeli. A fentiektől eltérően azonban a Támogató nem hozhatja nyilvánosságra azokat az adatokat, amelyeknek megismerése a Kedvezményezett üzleti tevékenységének végzése szempontjából aránytalan sérelmet okozna – így különösen technológiai eljárásra, műszaki megoldásra, know-how-ra vonatkozó adatokat –, amennyiben azok nyilvánosságra hozatalát a Kedvezményezett a támogatás felhasználásáról történő beszámolással egyidejűleg kifejezetten és elkülönítetten megtiltotta.

A Kedvezményezett tudomásul veszi, hogy neve, a támogatás tárgya, a támogatás összege, felhasználásának helye és módja nyilvánosságra kerül a www.kormany.hu honlapon történő közzététel útján.

A Kedvezményezett tudomásul veszi a V. mellékletben foglalt Adatkezelési tájékoztatót, valamint vállalja, hogy az Adatkezelési tájékoztatót megismerteti a részéről kijelölt 5.6. pont szerinti kapcsolattartó személlyel.

Jelen támogatói okirat aláírásával a Támogató vállalja, hogy a V. mellékletben foglalt Adatkezelési tájékoztatót megismerteti a részéről kijelölt 5.6. pont szerinti kapcsolattartó személlyel.

10.6. A Kedvezményezett a támogatás felhasználása során – szükség szerint – megfelelően alkalmazni közteles a közbeszerzésekre vonatkozó jogszabályokat. A költségvetési támogatás szabályszerű felhasználása érdekében a Kedvezményezett közbeszerzési eljárást és más beszerzési eljárást úgy köteles lefolytatni, hogy az a költségvetési támogatás ésszerű és hatékony felhasználását biztosítsa. Azt, hogy a Kedvezményezett eleget tett-e a közbeszerzési jogszabályoknak, a Támogató a közbeszerzésekről szóló 2015. évi CXLIII. törvény (a továbbiakban: Kbt.) 43. §-a alapján közzétett dokumentumokból ellenőrzi. A Kedvezményezett köteles – *a közbeszerzési eljárás lezárását követő 60 napon belül, de legkésőbb* a jelen támogatói okiratban meghatározott beszámoló benyújtásával egyidejűleg – az ellenőrzéshez (az eljárás beazonosításához) szükséges adatokat a Támogató részére írásban szolgáltatni. A fenti ellenőrzés során a Támogató bekérheti a Kedvezményezett vagy a Kedvezményezett által a támogatott tevékenység megvalósításába bevont közreműködő által folytatott (köz)beszerzési eljárás során a Kbt. 46. § (2) bekezdésében meghatározottak szerint keletkezett dokumentumokat a Támogató által aláírt határidőben. Amennyiben az eljárás lefolytatására az elektronikus közbeszerzési rendszeren (EKR) került sor, a keletkezett dokumentumok vizsgálatához Kedvezményezett köteles Támogató részére elektronikus hozzáférést biztosítani. A Támogató továbbá jogosult a fenti dokumentumokat a helyszínen is ellenőrizni. A Kedvezményezett köteles a támogatót haladéktalanul írásban értesíteni, amennyiben az általa lefolytatott közbeszerzési eljárás ellen jogorvoslati eljárás indult.

Kedvezményezett vizsgálni köteles, hogy a247/2014. (X. 1.) Korm. rendelet 5. § (1) bekezdése alapján, a 247/2014. (X. 1.) Korm. rendelet alanyi hatálya alá tartozó szervezetnek minősül-e. Amennyiben igen, a Kedvezményezett tudomásul veszi, hogy a támogatás keretében megvalósítani tervezett, a 247/2014. (X. 1.) Korm. rendelet tárgyi hatálya alá tartozó beszerzései megvalósítására az NKOH előzetes jóváhagyását követően kerülhet sor.

10.7. A Kedvezményezett a támogatott feladat kivitelezése során – a média megjelenéseknél, rendezvényeken, kiadványokon, könyveken, az ezekkel kapcsolatos reklám és PR anyagokon, köteles a Támogató teljes nevének, valamint a támogatás tényének kifogástalan nyomdatechnikai kivitelezésben történő megjelentetésére, melynek további részleteiről – igény esetén – a felek a jelen támogatói okirat aláírását követően külön szerződésben állapodhatnak meg. A Kedvezményezett a Támogató nevének feltüntetésére, illetve használatára kizárólag a jelen támogatói okirat hatálya alatt jogosult.

A Kedvezményezett köteles a támogatott rendezvénnyel, illetve eseménnyel kapcsolatosan tervezett médiaeseményekről (pl.: sajtótájékoztató, háttérbeszélgetés, stb.) a Támogatót – annak kommunikációért felelős szervezeti egységét – a támogatott esemény/ rendezvény tervezett határnapját megelőző legalább 30 nappal korábban – tájékoztatni, továbbá ezen rendezvények tervezésénél és lebonyolításánál – amennyiben a Támogató ezt igényli – a Támogató sajtó és PR szakembereivel együttműködni.

Kiadványok (könyvek, cd, album, naptár, stb.) támogatása esetében a Kedvezményezett vállalja a kiadvány 5 (öt) példányának a Támogató részére való ingyenes átadását, melyet a felelős …………………… Főosztály / szervezeti egység részére megküld.

10**.**8**.** Jelen támogatói okirat alapjána Támogató és Kedvezményezett közötti támogatási jogviszony a támogatói okirat közlésének napján jön létre. A Kedvezményezett támogatási igényétől/pályázatától eltérő tartalmú támogatói okirat esetén a támogatói okirat közlésétől számított 15 napon belül a támogatói okirat elfogadásával kapcsolatban nyilatkozatot tehet. Elfogadó nyilatkozatnak kell tekinteni, ha a Kedvezményezett 15 napon belül nem tesz nyilatkozatot. Amennyiben Kedvezményezett a támogatói okiratot elfogadja, vagy 15 napon belül nem nyilatkozik, a támogatási jogviszony a támogatói okirat közlésének napján jön létre.

10.9. Amennyiben a támogatási jogviszony hatálya alatt a Kedvezményezett személyében jogutódlás történik, akkor a jogutód a jogutódlást követő 30 napon belül írásban köteles nyilatkozni arról, hogy az Áht.-nak és a támogatási jogviszonynak a Kedvezményezettre vonatkozó követelményeit teljesíti, azokat magára nézve kötelezőnek ismeri el.

10.10. A jelen támogatói okiratban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári Törvénykönyvről szóló 2013. évi V. törvény, az Áht. és az Ávr. – az irányadók.

10.11. A felek a jelen jogviszonyból eredő esetleges jogvitáikat elsősorban tárgyalásos úton kötelesek rendezni.

10.12. A jelen támogatói okirat kiadására az Áht. 48. § (1) bekezdés b) pont, és az Ávr. 65/A. § (1) a) pontja alapján került sor.

A támogatói okirat 4 db eredeti, egymással teljes egészében megegyező példányban készült, amelyből 2 db a Támogatónál, 1 db a Központnál és 1db a Kedvezményezettnek kerül megküldésre.

**Mellékletek:**

1. Szakmai feladatterv
2. Költségterv
3. Számlaösszesítő és elszámolási segédlet
4. A Kedvezményezett nyilatkozata
5. Adatkezelési tájékoztató
6. Felhatalmazó levél minta
7. Részbeszámoló minta
8. Záró szakmai beszámoló minta

|  |
| --- |
| Budapest,  **…………………………………**  **Dr. Botos Barbara**  helyettes államtitkár  **Innovációs és Technológiai**  **Minisztérium**  **Támogató** |
| **Ellenjegyzem:**  Budapest, 2020.  **…………………………………**  **Babócsi András**  osztályvezető  Ágazati Előirányzatok Főosztály  **Innovációs és Technológiai**  **Minisztérium**  **pénzügyi ellenjegyző** |